— Я раю ўсім-усім хадзіць у лазню. Але ёсць адно правіла — там павінна быць камфортна чалавеку, інакш навошта гэтыя пакуты? Вось вам сакрэт адкрыю: каб добра выпацець, трэба перад лазняй сагрэць ногі. І, вядома, важна, каб была добрая вентыляцыя — гэтаму нас фінскі пасол навучыў, — кажа Віктар Зелянко, а па яго спіне кроплі сцякаюць. Дарэчы, яму 62 гады, але на выгляд столькі і не дасі. Гэтак жа, як 72-гадоваму Юрыю і 37-гадовай Наталлі! Няўжо ў лазні ўвесь сакрэт маладосці?